Ńdɔ̄ fə mə ngádúgan tádi nâ mabɛ́dē mís á yób, ńdɔ mə ngáyén éyə̌ŋ dzam. Ńdzɔ̄ dzī: bikálíg bínyi bí ngákwí á zāŋ miǹkǒl míbɛ̄; miǹkǒl mí ngábə́ miǹkǒl bikie. 2Ékálíg ósú, bikabilí bí tɔ́á són; ékálíg bɛ̄ɛ, bikabilí bí víni, 3ékálíg lála, bikabilí bí fumu, ékálíg nyina, bikabilí bí viege. 4Ńdɔ mə ngábódo ǹkɔ́bɔ, ma ai éngəlɛs yǎ ā kɔ́bɔgɔ ai ma nâ: «Ébá bâtian yá, ǎ Māńtí ? 5Éngəlɛs nyé ai ma nâ: Ébá bə́ nə bívúndū binyǐ yā yób, á byákə tə́bə̄ á mís mə́ Ńtí ǹgúmā sí ai ósə. 6Bíkābílí byávín byâkə ḿfág yā ńnam âkoé. Ébí byáfum byâkə byâtoŋ byá, ébí bí nə́ mə̄tɔ́n byâkə á ńnam ńtóban âmǒs. 7Ébí byávie byâwulu ai ngul ai evág yə̄ nâ bí yāmán sí. Ńdɔ Ǹtondôbə a ngadzó ai bɔ́ nâ: «Kaŋán mǐ wūlú á sí.» Ńdɔ̄ bə́ ngákə̄ bâwulu a sí. 8Ńdɔ a ngálóe ma, nyé nâ: « O tála ébá yā bákə̄ á ńnam âkoé, bâyi sui Ǹsísīm Ǹtondôbə á ńnam yā âkoé. »